google/wiki40b huggingface dataset:
Informácia

Informácia je slovo s mnohými významami, ktoré závisia od kontextu, ale spravidla je jeho význam blízky pojmom význam, poznatok, inštrukcia, oznámenie, reprezentácia a mentálny podnet. 
Hoci veľa ľudí hovorí o príchode informačného veku, informačnej spoločnosti a informačných technológií a hoci informatika a počítačová veda sú často stredobodom záujmu, slovo „informácia“ sa často používa bez starostlivého zváženia jeho rôznych významov.

Informácia ako správa

Informácia sa dá chápať ako správa posielaná odosielateľom príjemcovi. Je to správa, ktorá vyjadruje istý stav, slúži nejakému cieľu alebo vyvoláva nejakú akciu. Správa sa stáva informáciou buď v dôsledku ľudskej interpretácie alebo tým, že ju spracujú algoritmy, alebo že je uložená v súboroch. Podľa Shannonovej teórie informácií je informácia mierou stredného informačného obsahu, prenositeľného daným kódovaním.
Tento typ definície informácie sa dá inak formulovať aj takto: Informácia je správa o tom, že nastal jeden z možných javov z množiny existujúcich javov, čo u prijímateľa zníži neznalosť o tomto jave. Je to myšlienka vyjadrená v danom jazyku (pomocou symbolov) vyjadrujúca stav určitého objektu, jeho správanie sa.

Informácia v evolučnej ontológii

Vo filozofii (evolučná ontológia) má slovo informácia širší, no pre opis skutočnosti zásadnejší význam. Informácia tu znamená usporiadanosť (opak entropie). Evolučná ontológia rozlišuje informáciu prirodzenú, ktorá vznikla spontánnym tvorivým procesom vesmíru a informáciu sociokultúrnu (umelú), ktorá sa objavila až pôsobením vedomej aktivity človeka. V súčasnosti má sociokultúrna informácia v prevažnej miere protiprírodný charakter (tzn. že poškodzuje a nezvratne ničí prírodné štruktúry), čoho dôsledkom je vážna globálna ekologická kríza. Odvrátenie ekologickej hrozby vidí evolučná ontológia v zmene povahy sociokultúrnej informácie z protiprírodnej na proprírodnú (biofilnú), teda na takú, ktorá bude rešpektovať všetky prírodné štruktúry, ktoré sú pre fungovanie biosféry nevyhnutne dôležité a ktorá sa nebude šíriť na úkor biologickej diverzity (rozmanitosti).
Indiana University Bloomington

Indiana University Bloomington (IUB) je americká štátna univerzita v Bloomingtone v Indiane. Bola založená v roku 1820. V roku 2014 mala 42 566 študentov.
Univerzita je najdôležitejším miestom indiánskeho univerzitného systému do ktorého patria okrem centra v Bloomingtone školy v Richmonde, Kokomo, Gary, South Bend a New Albany. V Indianapolise a vo Fort Wayne má spoločné areály s Purdue University.
Patrí k najlepším univerzitám v USA a spolu s renomovanými fakultami Kelley School of Business, Jacobs School of Music a Maurer School of Law. Je členom Association of American Universities, asociácie severoamerických výskumných univerzít založenej v roku 1900.
Lorey

Poloha

Obec má rozlohu 5,18 km². Najvyšší bod je položený 385 m n. m. a najnižší bod 239 m n. m.

Obyvateľstvo

Počet obyvateľov obce je 103 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pont-de-Poitte

Poloha

Obec má rozlohu 7,02 km². Najvyšší bod je položený 570 m n. m. a najnižší bod 425 m n. m.

Obyvateľstvo

Počet obyvateľov obce je 650 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Acrobates

Základné údaje

Vakoplch dosahuje dĺžku 6,5 - 8 cm, chvost je dlhý 7 - 8 cm. Hmotnosť sa pohybuje medzi 9 - 15 g.

Zaujímavosti

Vakoplch lietavý má dlhý, smerom ku koncu sploštený chvost s radom tuhých chlpov na každej strane. Chvost im umožňuje udržiavať rovnováhu a predlžuje ich  skoky plachtením (až do vzdialenosti 20 metrov).
Vazeilles-Limandre

Poloha

Obec má rozlohu 11,72 km². Najvyšší bod je položený 1 197 m n. m. a najnižší bod 877 m n. m.

Obyvateľstvo

Počet obyvateľov obce je 235 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
León (Sparta)

León kráľom Sparty

Rok nástupu kráľa Leóna na trón tak ako aj u jeho predchodcov nie je presný. V historických prameňoch sa jeho meno spomína v zoznamoch kráľov Sparty s približnou dĺžkou jeho panovania a datovaním doby v ktorej žil. O jeho činoch je známe len to, že podľa historika Herodota so svojim spolukráľom Agasiklom bojovali proti Tegei.

Vojna s Tegeou

Po skončení druhej messénskej vojny (okolo roku 628 pred Kr.) sa Sparta rozhodla podrobiť si svojho severného suseda Arkádiu. Arkádia počas messénskej vojny podporovala Messénčanov v boji o slobodu. Sparťania, aby do budúcnosti eliminovali možnosť zasahovania do ich záležitostí zaútočili na najvýznamnejšie mesto Arkádie Tegeu. Ich súper sa však ukázal byť silným a nedokázali ho zdolať. Sparta bola v týchto bojoch neúspešná aj za vlády kráľa Leóna, ktorý sa so svojim spolukráľom o to usiloval. Podarilo sa to až jeho nástupcovi Anaxandridovi, ktorý v roku 554 pred Kr. Tegeu porazil.
Cerninka

Cerninka je potok v severovýchodnej časti Slovenska, v Šariši, preteká územím okresov Svidník a Bardejov. Je to ľavostranný prítok Tople, má dĺžku 10 km a je tokom VI. rádu. Koryto sa výrazne horizontálne vlní, vytvára početné väčšie oblúky aj menšie meandre.

Prameň

Pramení v Ondavskej vrchovine pod Makovickým sedlom (513,4 m n. m.) v nadmorskej výške približne 500 m n. m.

Smer toku

Potok tečie prevažne na juh až juhojuhozápad.

Ústie

Do Tople ústi južne od obce Dubinné v nadmorskej výške 209,7 m n. m.
Breinigerberg

Breinigerberg je časť mesta Stolberg v Severnom Porýní-Vestfálsku v Nemecku. Má 971 obyvateľov.

Poloha a geografia

Mesto leží na západných hraniciach Nemecka, pri hraniciach s Belgickom a Holandskom.
Ezechiel (prorok)

Ezechiel (hebr. Jechezkel = nech Boh síli; u Luthera Hesekiel) je jeden z prorokov Starého zákona a zároveň hlavný predstaviteľ Knihy Ezechiel(ovej) (resp. Knihy proroka Ezechiela) Starého zákona.
Tento židovský kňaz a prorok sa narodil okolo roku 623 pred Kr.. Pochádzal z kňazskej rodiny – bol synom kňaza Buziho. Okolo roku 597 pred Kr. ho už v prvej invázii na príkaz kráľa Nabuchodonozora (Nabukadnezara) spolu s inými Židmi deportovali do Babylonu. Ľud bol v zúfalstve, ale on vravel, že toto všetko je potrebné na očistu. Odrádza od vzbury proti Babylončanom a nabáda na morálnu čistotu. Po druhej invázii nabádal na nádej. Vravel, že Boh príde, aby znovu obrátil a obnovil ich srdcia a dal im Ducha. Už tu sa začína hovoriť o Duchu. Kto bude pokorný, spozná Pána a dostane od neho milosť a naopak, tých zlých Boh potrestá, pričom obžalováva aj kňazov. Boh raz pošle dobrého pastiera, ktorý bude pásť ovce a namiesto starých ustanovizní ustanoví nové.
Z toho, že pri viacerých rečiach uviedol dátum, sa dá usudzovať, že jeho činnosť ako proroka trvala 20 rokov. Podľa podania ho dal zavraždiť židovský dôstojník za to, že odvracal židov od modloslužby. Pochovaný je v dedine Mamr pri Bagdade.
Gréckokatolícka a pravoslávna cirkev si ho pripomínajú 21. júla.
Želkovice

Dejiny

Obec je v historických materiáloch prvýkrát spomínaná v roku 1237 ako majetok Šebestiána zo Želkovic.
Novonikolajevská gubernia

Novonikolajevská gubernia (rus. Новониколаевская губерния) bola jedna z gubernií Ruskej sovietskej federatívnej socialistickej republiky v rokoch 1921 - 1925 zriadená po rozpade Altajskej, Omskej a Tomskej gubernie 13. júna 1921. Hlavným mestom gubernie bol Novonikolajevsk. Podľa údajov z roku 1923 v gubernii žilo 1 331 000 obyvateľov.
Spočiatku sa gubernia delila na 5 okresov, neskôr (1924) sa okresy rozdelili na rajóny a ich počet stúpol na 13. Gubernia zanikla 25. mája 1925, keď sa jej územie včlenilo do Sibírskeho kraja.
Szentendriansky okres

Szentendriansky okres (maď. Szentendrei járás) je okres v severnom Maďarsku v Peštianskej župe. Jeho správnym centrom je mesto Szentendre.
Courlac

Poloha

Obec má rozlohu 6,58 km². Najvyšší bod je položený 139 m n. m. a najnižší bod 48 m n. m.

Obyvateľstvo

Počet obyvateľov obce je 66 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baker Street

Opis ulice

Baker Street je rušná dopravná tepna vedúca južne od Regent’s Parku, pretínajúca Marylebone Road, York Street, Portman Square a Wigmore Street. Tu sa mení na Orchard Street, ktorá končí na križovatke s Oxford Street.
Red Wings Airlines

História

Red Wings Airlines bola založená v roku 1999 pod názvom VARZ-400. V roku 2001 bola premenovaná na Airlines 400. V roku 2007 ju premenovali na Red Wing Airlines. Po katastrofe z decembra 2012, bola na základe prekontrolovania spoločnosti od 4.februára leteckému prepravcovi odobratá licencia. Spoločnosť prestala premávať vo februári 2013, ale v júni toho istého roku jej bola licencia znovu pridelená.
Enfonvelle

Poloha

Obec má rozlohu 12,4 km². Najvyšší bod je položený 332 m n. m. a najnižší bod 237 m n. m.

Obyvateľstvo

Počet obyvateľov obce je 81 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hallov jav

Hallov jav je vznik potenciálového rozdielu na elektródach polovodičovej doštičky, ktorou prechádza elektrický prúd a súčasne sa nachádza v magnetickom poli s magnetickou indukciou neparalelnou (často kolmo pôsobiacou) so smerom vektoru prúdovej hustoty, charakterizovanom tzv. Hallovým napätím.
Hallov jav je proces generovania Hallovho elektrického poľa v polovodiči (existuje i v kovoch, ale vzhľadom na vysokú koncentráciu vodivostných elektrónov sa takmer neuplatňuje) za súčasného pôsobenia vonkajšieho elektrického a magnetického poľa. Dôsledkom toho sa hromadí na jednej strane látky záporný náboj a na strane druhej náboj kladný. Vďaka tomu, že póly majú rôzny potenciál, vzniká Hallovo napätie. 
Doštičkou potom preteká prúd o hustote
Pôsobením Lorentzovej sily  (Bz je indukcia) sú nosiče vychyľované na jeden pól doštičky.
Hallovo pole vyvolá opačnú silu k Lorentzovej sile 
Jav objavil Edwin Hall v roku 1879 a na počesť nesie jeho meno.

Hallovo napätie

Následkem Hallovho javu vzniká Hallovo napätie:

Hallova konštanta

Súčiniteľ  nazývaný Hallova konštanta má rozmer . Umožňuje stanoviť typ vodivosti polovodiča (za predpokladu, že poznáme orientáciu elektrického poľa a magnetického poľa v predmete). Dá sa vyjadriť ako :
 
Pre polovodič typu N je znamienko záporné, ale pre polovodič typu P je kladné.  je tzv. rozptylový faktor. Jeho hodnota sa pohybuje medzi 1 (hodnota kovov) a 2 pre polovodiče (pre slabo dotované polovodiče je asi 1,17)

Využitie Hallovho javu

Hallov jav sa používa na meranie magnetických polí, prúdu (bez kontaktu), na bezkontaktné spínanie v elektrotechnike a pod.
Rasuveň

Predmet ochrany

Dôvodom ochrany je zachovanie zvyšku lesa s prirodzenou skladbou jedľobukového vegetačného stupňa. Pre zachovanie tohto cenného územia bolo príslušnou vyhláškou ustanovené okolo prírodnej pamiatky ochranné pásmo.

Dostupnosť

Prírodná pamiatka Rasuveň sa nachádza necelý 1 km juhovýchodne od obce Krásněves. Neďaleko od južného okraja chráneného územia vedie lesom žlto značená turistická cesta Sklené nad Oslavou - Netín, po ktorej možno sem dôjsť z cca 2,5 km vzdialených Dolných Borov.
Ötztalské Alpy

Geológia

Geologické zloženie je podobné ako u iných vysokých pohorí Centrálnych kryštalických Álp. Mimo dominantnej ruly sa v južnej časti vyskytujú dolomity a mramory.

Poloha

Ötztalské Alpy sa rozkladajú južne od rieky Inn, ktorá ich oddeľuje od západne ležiacej skupiny Samnaun, na juhu tvorí hranicu údolie Vinschgau (Val Venosta). Turisticky a dopravne významná dolina Ötztal oddeľuje Ötztalské Alpy od Stubaiských Álp na východe.

Hydrografia

Najväčšou vodnou plochou v Ötztalských Alpách sú jazero Reschensee, priehradná nádrž Stausee Gepatsch a menšie Vernagt stausee. Rieky odvodňujúce všetky rakúske doliny pohoria (Ötztaler Ache, Pitz, Fagge) sa vlievajú do rieky Inn. Odvodnenie južných (talianskych) údolí zabezpečujú rieky Passer, Karlinbach, Saldurbach a Rio Fosse, ktoré sú prítokmi významnej talianskej rieky Adiža.

Rakúska časť

Pohorie sa podľa reliéfu delí na niekoľko skupín. Z hlavného hrebeňa Hauptkamm (Hinter Schwarze) vybieha severným smerom v uzlovom vrchu Palla Bianca rázsocha Weisskamm (Wildspitze). Medzi údolím Pitztal a Ötztal sa tiahne skalnatý hrebeň Geigenkamm (Hohe Geigy), na ktorom až na malé výnimky chýba ľadovec. Ďalší významný priečny hrebeň Kaunergrat (Watzespitze) leží medzi dolinou Pitzstal a dolinou Kaunertal. Západne od doliny Kaunertal ležia posledné dve horské skupiny rakúskej časti hôr, Glockturmkamm (Glockturm) a menšia Naudere Berge (mittlerer Seekarkopf).

Talianska časť

Medzi dolinami Valle Lunga a Val Senales leží plošne najväčší masív Salurnkamm (Catena di Salurna) s druhým najvyšším vrcholom Ötztalských Álp Palla Bianca (3 738 m n. m.). Západne od údolia Senales a južne od hlavného hrebeňa nájdeme málo navštevovanú skupinu Texelgruppe (Monte Rosso). Na severe leží plošne malý, ale zaujímavý masív Plaineiler Berge (Monti di plánom).
Fresneville

Poloha

Obec má rozlohu 3,4 km². Najvyšší bod je položený 158 m n. m. a najnižší bod 105 m n. m.

Obyvateľstvo

Počet obyvateľov obce je 112 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mansion House

Mansion House je oficiálnou rezidenciou starostu City of London. Slúži ako miesto konania mnohých oficiálnych udalostí, ako je napríklad výročný prejav ministra financií o stave britskej ekonomiky. Mansion House sa nachádza v srdci londýnskeho City na križovatke ulíc Queen Victoria Street, Poultry, Princess Street a Threadneedle Street.
James Reimer

Klubový hokej

Do NHL bol draftovaný z klubu Red Deer Rebels hrajúceho juniorskú súťaž WHL. V roku 2006 si ho zo 4. kola vybral kanadský klub Toronto Maple Leafs. Sezónu 2007/08 ešte strávil v juniorskom klube Red Deer Rebels, ale už pred ďalšou sezónou podpísal profesionálnu zmluvu a začal chytať v nižšej súťaži ECHL za klub Reading Royals. V priebehu sezóny zmenil v rámci súťaže dres. Jeho novým klubom sa stal South Carolina Stingrays. Počas sezóny sa prepracoval aj do hlavnej farmárskej súťaže AHL, kde odchytal za farmársky celok Toronta Maple Leafs, Toronto Marlies, 3 stretnutia. Ďalšiu sezónu strávil ešte celú v Toronto Marlies a AHL, ale v nasledujúcej sa už prepracoval aj do NHL, kde za Maple Leafs odchytal 37 zápasov. Bola to sezóna, v ktorej si obliekol aj reprezentačný dres Kanady na Majstrovstvách sveta, ktoré sa konali na Slovensku. Od tej doby hrá stabilne v NHL.
Pezuls

Poloha

Obec má rozlohu 10,38 km². Najvyšší bod je položený 213 m n. m. a najnižší bod 75 m n. m.

Obyvateľstvo

Počet obyvateľov obce je 128 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maníny

Polohopis

Nachádzajú sa asi 3 km severovýchodne od Považskej Bystrice, východne od údolia Váhu. Územie zaberá západný okraj Manínskej vrchoviny, ktorá je podcelkom Súľovských vrchov. Východným a severným smerom pokračuje Manínska vrchovina, západne a južne Maníny vymedzuje Považské podolie s podcelkom Podmanínska pahorkatina.

Turizmus

Poloha územia v blízkosti mesta Považská Bystrica, no najmä atraktívna národná prírodná rezervácia Manínska tiesňava a neďaleká prírodná rezervácia Kostolecká tiesňava lákajú do tejto časti Súľovských vrchov celoročne množstvo turistov. Vrchol Veľkého Manína (891 m n. m.) poskytuje ďaleké výhľady na okolité pohoria i údolie Váhu.
Prato-di-Giovellina

Poloha

Obec má rozlohu 12,21 km². Najvyšší bod je položený 848 m n. m. a najnižší bod 235 m n. m.

Obyvateľstvo

Počet obyvateľov obce je 51 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nikofón z Milétu

Nikofón (starogr. Νικοφῶν – Nikofón) bol olympijský víťaz v boxe v roku 8 pred Kr.
Nikofón, syn Tryfóna z Milétu, bol na 193. olympijských hrách korunovaný olivovým vencom za víťazstvo v boxe. Box (pygmé) zaradili do programu olympijských hier v roku 688 pred Kr.
Olympijské víťazstvo Nikofóna je zaznamené v antológii gréckych epigramov (Anthologia Graeca), ktorej epigram (6, 256.) od gréckeho básnika Antipatra zo Solúna vyzdvyhuje hlavne jeho bývalú fyzickú krásu a silu.
Antológie básní sa začali zostavovať už 4. stor. pred Kr., ale väčšina z nich sa stratila. Výraz antologia (anthologia) pôvodne znamenal „kyticu“, ale v byzantskej dobe začal označovať zbierku básní. Najvýznamnejšia z nich je zbierka epigramov Anthologia Graeca Palatina.
Chlorid ytritý

Vlastnosti

Chlorid ytritý existuje v dvoch formách, bezvodý YCL₃ a tiež ako hexahydrát YCL₃ • 6 H₂O, obe formy sú biele pevné a dobre rozpustné látky. Jeho kryštalická štruktúra je podobná štruktúre mnohých zlúčenín ako napríklad chloridu hlinitému.
Menneville (Aisne)

Poloha

Obec má rozlohu 7,29 km². Najvyšší bod je položený 129 m n. m. a najnižší bod 54 m n. m.

Obyvateľstvo

Počet obyvateľov obce je 407 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Calcio Como

História

Klub bol založený v roku 1907. Do oficiálneho talianskeho futbalu bolo Como prijaté o tri roky neskôr. O ďalšie tri roky neskôr sa tímu podarilo dostať do najvyššej talianskej súťaže. Od roku 1922 sa Como ocitlo v druhej najvyššej súťaži. Od konca 20-tych rokov začalo obdobie striedavých účastí v druhej, resp. tretej lige. Po vojne sa situácia klubu zlepšila. Dobré obdobie vyvrcholilo postupom do Série A v roku 1949, kde Como vydržalo 4 sezóny. Až do roku 1963 potom hral klub nepretržite Sériu B. Túto dobu prerušilo len 5 sezón v tretej lige (1963 – 1968), po ktorých hralo Como opäť Sériu B. Od roku 1975 sa Como striedavo pohybovalo medzi Sériou A a Sériou B. Až v roku 1991 sa Como ocitlo v tretej lige. Horšie obdobie trvalo 10 rokov a Como sa vrátilo do Série B v roku 2001, o rok neskôr už hralo opäť Sériu A. V najvyššej súťaži ale vydržalo iba jednu sezónu. V roku 2005 vyvrcholili veľké finančné problémy klubu, ktoré skončili bankrotom a pádom až do piatej ligy Série D. Od sezóny 2009/10 hráva Como tretiu taliansku ligu.
Thyez

Poloha

Obec má rozlohu 9,81 km². Najvyšší bod je položený 1 347 m n. m. a najnižší bod 461 m n. m.

Obyvateľstvo

Počet obyvateľov obce je 5 627 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Iľko

Životopis

Narodil sa v šesťčlennej rodine v obci Lastovce na východnom Slovensku. V roku 1961 úspešne ukončil štúdium meteorológie na Prírodovedeckej fakulte Univerzity Komenského v Bratislave a bol mu udelený titul promovaný fyzik. Titul doktora prírodných vied (RNDr.) získal na Masarykovej univerzite v Brne a vedeckú hodnosť kandidáta vied fyzikálno-matematických vied získal na Karlovej univerzite v Prahe. Po dvoch rokoch základnej vojenskej služby, kedy slúžil ako meteorológ na vojenskom letisku, začal pracovať v Hydrometeorologickom ústave (od roku 1982 názov Slovenský hydrometeorologický ústav), kde pôsobil ako vedúci Meteorologickej služobne letisko Sliač. V rokoch 1982 – 1987 zastupoval Česko-Slovensko v pracovnej skupine Svetovej meteorologickej organizácie v Ženeve.
Je autorom nepublikovaného Atlasu svetového počasia, viacerých vedeckých článkov a popularizačných diel, napr. Minilexikónu meteorológie (1990). Od januára 1982 do jesene 1997 účinkoval v televízii ako meteorológ, prezentujúc predpovede počasia v reláciách Aktuality a Haló, tu redakcia TN Československej televízie resp. od roku 1991 v Slovenskej televízii a neskôr, od septembra 1999 v relácii Teleráno Televízie Markíza, v ktorej vystupuje dodnes. Účinkoval tiež v Slovenskom rozhlase (rozhlasové stanica Rádio Slovensko a Rock FM Radiu. Bol známy reláciami, v rámci ktorých mohli diváci resp. poslucháči telefonovať do štúdia a spýtať sa ho na predpoveď počasia kdekoľvek vo svete, na čo využíval svoj Atlas svetového počasia.
Od roku 1994 je vdovcom. Má dve dcéry, staršia pracuje v počítačovej spoločnosti, mladšia Katarína Rašlová je lekárkou.
Majstrovstvá sveta v lakrose

Majstrovstvá sveta v lakrose je najvyššie medzinárodné podujatie národných družstiev v lakrose (vo field lakrose), ktoré riadi Medzinárodná lakrosová federácia (FIL). Jeho história siaha do roku 1967, kedy sa v Kanade konali prvé majstrovstvá sveta mužov, a potom v roku 1982 v Anglicku aj prvé majstrovstvá sveta žien. Prebiehajú so 4-ročnou periodicitou. Obidvom kategóriám dominujú družstvá Spojených štátov.
Do roku 2006 riadila mužské turnaje International Lacrosse Federation (ILF), ženské turnaje zasa International Federation of Women's Lacrosse Associations (IFWLA).
Patrick Blanc

Vedecká činnosť

Patrick Blanc sa venuje vedeckej činnosti už viac ako 30 rokov. Vyštudoval Pierrovu Univerzitu v Paríži, kde získal titul Doktor vied. Od roku 1982 pracuje ako vedec v Národnom centre vedeckého výskumu vo Francúzsku (CNRS), kde sa špecializuje na výskum rastlín subtropických lesov. Podnikol veľa študijných ciest. Na základe dlhoročných pozorovaní objavil inovatívny spôsob pestovania rastlín bez použitia pôdy. Množstvo rastlín rastie na skalách, skalných previsoch, konároch stromov, cestách a na miestach s minimálnym množstvom pôdy. Pôda teda nepredstavuje nič viac, len akúsi mechanickú podporu. Potrebné sú iba voda a minerály v nej obsiahnuté, svetlo a oxid uhličitý. Toto zistenie bolo podstatou jeho zelenej steny, ktorej cieľom bolo okrem estetického výrazu aj skvalitnenie životného prostredia obyvateľov miest: stena zlepšuje kvalitu vzduchu, znižuje spotrebu energie, prináša zeleň a tým zvyšuje kvalitu bývania.

Zelená stena

Zelená stena patentovaná Patrickom Blancom sa skladá z 3 častí: z kovového rámu, PVC vrstvy a vrstvy plsti. Kovový rám môže byť zavesený na stenu, ale môže stáť aj samostatne. Poskytuje tak priestor pre vzduchovú medzeru pôsobiacu ako veľmi efektívny tepelný a zvukový izolačný systém. Do kovového rámu je pomocou nitových spojov uchytená 1 cm hrubá PVC platňa. Spevňuje celú konštrukciu a robí ju vodovzdornou. Posledná je vrstva plsti, vyrobená z polyamidu, spojená s PVC skobami. Je odolná voči hnilobe a jej vysoká kapilarita dovoľuje rovnomerné rozloženie vody. Rastliny sa inštalujú na túto vrstvu ako semienka, odrezky, alebo už ako odrastené rastliny. Celková váha takejto steny, vrátane rastlín a kovového rámu je menšia ako 30 kg na m². Tento fakt ju umožňuje aplikovať na akúkoľvek stenu bez rozmerovej limitácie. Zelená stena používa automatizované zavlažovanie zhora. Môźe byť realizovaná tak v interiéri ako aj v exteriéri.
Množstvo prác so známymi architektmi: Jean Nouvel, Andrée Putman, Francis Soler, Edouard Francois, Jacqueline a Henri Boiffils, Herzog de Meuron, Marc Newson, Sagues a partneri…
Debbie Harryová

Osobný život a začiatky v kariére

Narodila sa v Miami v štáte Florida a o tri mesiace bola adoptovaná manželmi Catherine a Richardom Smithom Harryovcami, majiteľmi obchodu so suvenírmi v Hawthorne v štáte New Jersey. Ako tínedžerka navštevovala Hawthorne High School, ktorú absolvovala v roku 1963, neskôr chodila na  Centenary College v Hackettstowne v štáte New Jersey kde úspešne doštudovala v roku 1965. Pred začatím speváckej kariéry sa presťahovala do New Yorku a koncom 60-ych rokov pracovala rok ako sekretárka. Potom bola servírkou, go-go tanečnicou a hosteskou „Playboy Bunny“.
Koncom 60. rokov Harry začala svoju hudobnú kariéru ako sprievodná speváčka folk-rockovej skupiny The Wind in the Willows. V roku 1974 vstúpila do skupiny The Stilettos, do ktorej sa krátko potom pripojil aj budúci gitarista skupiny Blondie a jej budúci priateľ Chris Stein.
Po odchode z tejto skupiny Harry a Stein založili kapelu Angel and the Snake. Tú neskôr premenovali na Blondie.
Lebesgueov integrál

Lebesgueov integrál alebo L-integrál označuje v matematike definíciu určitého integrálu, založenú na teórii miery, konkrétne tzv. Lebesgueovej miery.
Lebesgueov integrál je všeobecnejší než integrál Riemannov, čo v praxi znamená, že ak existuje Riemannov integrál, tak existuje tiež Lebesgueov integrál, pričom hodnoty oboch integrálov sú zhodné. Ak Riemannov integrál neexistuje, môže existovat integrál Lebesgueov. Opačné tvrdenie však neplatí (napr. Dirichletova funkcia, ktorej funkčná hodnota je 1 ak je argument racionálne číslo a je rovná 0 ak je argumentom iracionálne číslo, má Lebesgueov integrál, ale nemá Riemannov integrál).
Lebesgueov integrál je pomenovaný po francúzskom matematikovi Henri Lebesgueovi.
La Madeleine-sur-Loing

Poloha

Obec má rozlohu 6,16 km². Najvyšší bod je položený 123 m n. m. a najnižší bod 62 m n. m.

Obyvateľstvo

Počet obyvateľov obce je 342 (2009).
Nasledujúci graf zobrazuje vývoj počtu obyvateľov v obci.
Zdroje: INSEE